
Изх. №61-00-202/07.05.2024 г.
ДО

ОБЩИНСКИ СЪВЕТ 

ГР. ЗЛАТОГРАД

ДОКЛАДНА ЗАПИСКА

от Мирослав Митков Янчев – Кмет на Община Златоград

Относно: Одобряване на допълнителни разходи за 2024 г. за закупуване на цветен разсад и консумативи за косене и торене
УВАЖАЕМИ ГОСПОЖИ И ГОСПОДА ОБЩИНСКИ СЪВЕТНИЦИ,


През годините, Община Златоград, носител на приза „Зелена община“, се доказа като община за пример, при оформянето на цветни алеи и поддържането на зелени площи. Зелената система е предназначена да подобрява жизнената среда и облика на града ни, който се превърна в туристически център, особено посещаван след отварянето на ГКПП – Златоград - Ксанти. Приоритет на местната власт е непрекъснатото подобряване на естетическия вид, чрез надграждане и поддържане на цветните и зелени площи, местата за отдих, спортните и детски площадки. Доказателство за това са реализираните, през изминалите година, редица проекти по Оперативни програми, които промениха изцяло облика на населените места в общината, в резултат на които бяха създадени благоприятни и здравословни условия на живот както на местното население, така и на увеличаващите се посетители на града ни. 


Зелената система на гр. Златоград е обогатена с множество различни декоративни видове дървесна, храстовидна и цветна растителност. Поддържаните площи са в размер на над 45 дка, в това число и цветните алеи. Разположени са в обхвата на Централен площад и парковете в централна градска част, площи по ул. „Стефан Стамболов“, в участъка от площада до „Етнографски комплекс“ в старинната част на града, площи по част от ул. „Беловидово“ и ул. „България“, в междублокови пространства, около площадки за игра и др. Освен това, има и множество декоративни цветарници, поставени по мостовите съоръжения в града, по ретро-парковите осветителни лампи в централната градска част, съоръжения по паркове и площад и възлови места в града, от типа „Пирамиди“, „Колела“, „Паун“, „Пеперуда“ и др., представляващи атракции, привличащи вниманието както на местните жители, така и на туристите. Идеята за подобни цветарници вече е заимствана и от други съседни общини, което е доказателство, че Община Златоград работи по начин, който се мултиплицира и от други местни власти, прилагайки политики, свързани с подобряване на визията на обществените ни места. Съгласно Наредба №18 за изграждане и опазване на зелената система на територията на Община Златоград, на Общински съвет Златоград, зелената система трябва да бъде поддържана и надграждана за трайно задоволяване на обществените потребности.
За да съумеем да запазим всичко направено до момента и да продължим да благоустрояваме площите, е необходимо да се полагат ежедневни грижи – поливане, косене, окопаване на цветни алеи, торене, подрязване на декоративна растителност и др. Това от своя страна е свързано с разходи за закупуването на материали, за изпълнение на различните дейности.
Необходимо е да бъдат осигурени средства за периодично закупуване на цветен разсад,  консумативи за косене, торове и др., както следва:

· Каскадни цветя - за мостови съоръжения и декоративни лампи – 1 650 бр., на стойност 4 620 лв.;
· Бордюрни цветя за декоративни цветарници – „Пирамиди“, „Колела“ , „Паун“, „Пеперуда“ – 1 150 бр., на стойност 1035 лв. ;
· Летен разсад за цветни фигури и алеи – 57 380 бр., на стойност 14 345 лв.;
· Средства за косене на зелени площи – бензин, масло за бензин и корда,;
· Средства за торене на зелени площи и декоративна растителност.
Във връзка с гореизложеното предлагам Общински съвет Златоград да разгледа и приеме следния проект за

Р Е Ш Е Н И Е
На основание чл. 124, ал.2 от Закона за публичните финанси, Общински съвет Златоград,

РЕШИ:

1. Одобрява допълнителни разходи  в размер на 20 000 лв. за закупуване на цветен разсад и консумативи за косене и торене за летен сезон 2024 г.

2. Средствата по т.1 да се осигурят за сметка на резерва за непредвидени и неотложни разходи за 2024 г. от дейност “Резерв“.
3. Със сумата по т.1 да се увеличат разходите по дейност „Озеленяване“, параграф §10-15 „Материали“.
4. Кметът на Община Златоград да извърши съответните промени по бюджета на общината за 2024 г.

С уважение,

Изготвили:

Гл.специалист „Благоустрояване и озеленяване”
Гл.експерт“БМП“
Съгласували:
Директор на дирекция ХД, О, З  и ООС,

той и секретар на МКБППМН

Директор на дирекция

ФСД,Б, ЧР и МДТ



                                В Общинска администрация Златоград функционира  Система за  управление на качеството и информационната
                        сигурност, в съответствие с изискванията на стандартите ISO 9001:2008 и ISO 27001:2005. 

